[{"text_idx": "#000002", "text": "Pobl dau bentref a dwy ardal roddodd fod i gwmni\u2019r Moto Coch ganrif union yn o\u0302l. Os bu pentref cydweithredol erioed yn holl hanes Cymru, pentref Trefor oedd hwnnw, a chofleidiwyd ei athroniaeth gan y pentrefi chwarelyddol cyfagos ym Mro\u2019r Eifl. Ryw hanner canrif cyn ffurfio\u2019r cwmni bysus sefydlwyd Cymdeithas Gydweithredol Gweithwyr yr Eifl a\u0302\u2019i siopau, ei iard lo a\u2019i becws. Roedd iddi ganghennau cryfion yng Nghlynnog, Llithfaen a Llanaelhaearn. O\u2019r un cyff, o blith yr un bobl, ac o\u2019r un anian y cre\u0308wyd Cwmni Bysus Clynnog a Threfor a ddaeth yn adnabyddus i bawb fel y Moto Coch. Ond i bobl y fro fe\u2019i gelwid, ac fe\u2019i gelwir o hyd, yn Moto Ni, am mai ni a\u2019i piau, ac am mai ein teyrngarwch ni yw sylfaen ddi-sigl ei barhad."}, {"text_idx": "#000003", "text": "Dyma\u2019i stori \u2013 ei orchestion a\u2019i fethiannau, ei lawenydd a\u2019i dristwch, ynghyd a\u0302 balchder Cymry cyffredin i fod yn berchen ar gwmni llwyddiannus, a chwmni sydd wedi cario\u2019r dydd."}]